2 రాజులు 11 - ఇండియన్ రివైజ్డ్ వెర్షన్ (IRV) - తెలుగు -2019
2 రాజులు 11
1అహజ్యా తల్లి అతల్యాకి తన కొడుకు చనిపోయాడని తెలిసింది. అప్పుడు ఆమె రాకుమారులనందరినీ హతమార్చింది.
2యెహోరాము రాజు కూతురూ అహజ్యాకి సోదరి అయిన యెహోషెబ అహజ్యా కొడుకుల్లో ఒకడైన యోవాషును హతమైన రాకుమారులతో కూడా చావకుండా వేరు చేసి అతని ఆయాతో సహా అతణ్ణి దాచిపెట్టింది. ఆమె వారిని పడక గదిలో అతల్యా కంటపడకుండా ఉంచింది.
3దేశాన్ని అతల్యా పరిపాలిస్తూ ఉన్నప్పుడు ఆరు సంవత్సరాలు యెహోవా మందిరంలో రహస్యంగా అతణ్ణి దాచి ఉంచారు.
4ఏడో సంవత్సరంలో యాజకుడైన యెహోయాదా కాపలాదారుల పైనా, కెరీతీయులు అని పిలిచే సంరక్షకుల పైనా ఉండే అనేకమంది శతాధిపతులను పిలిపించాడు. వారు వచ్చినప్పుడు వాళ్ళను యెహోవా మందిరం లోకి తీసుకువెళ్ళాడు. అతడు వాళ్ళతో ఒప్పందం చేసుకుని యెహోవా మందిరంలో వాళ్ళతో ఒక ప్రమాణం చేయించాడు. ఆ తరువాత వాళ్ళకు యువ రాజును చూపించాడు.
5వాళ్ళతో ఇలా అన్నాడు. "మీరు చేయాల్సిందేమిటంటే మీలో విశ్రాంతి దినం పరిచర్య కోసం వచ్చే వారు మూడు బృందాలై ఒక బృందం రాజు ఇంటికి కాపలాగా ఉండాలి.
6మరో బృందం సూర్ గుమ్మం దగ్గరా మరో బృందం మందిరం వెనుక ఉన్న ద్వారం దగ్గరా ఉండాలి. ఇలా మీరు మందిరాన్ని భద్రపరచాలి.
7ఇక విశ్రాంతి దినం పరిచర్య లేని వారు రెండు బృందాలుగా రాజు ఉన్న యెహోవా మందిరానికి కాపలా కాయాలి.
8మీలో ప్రతి ఒక్కరూ చేతిలో ఆయుధాలు పట్టి రాజు చుట్టూ కంచెలా ఉండాలి. ఎవడైనా మీ పంక్తుల్లోకి చొచ్చుకుని వస్తే, వాణ్ణి చంపేయండి. రాజు ఇంటా బయటా సంచరిస్తున్నప్పుడు మీరు అతని దగ్గర ఉండాలి."
9యాజకుడైన యెహోయాదా శతాధిపతులకు ఇచ్చిన ఆదేశాలను వారు తుచ తప్పక పాటించారు. ప్రతి ఒక్కరూ తన మనుషులను తీసుకుని యాజకుడైన యెహోయాదా దగ్గరికి వచ్చారు. పరిచర్య చేసేవాళ్ళూ, విశ్రాంతి దినం పరిచర్యను ఆపి వేసిన వాళ్ళూ వారిలో ఉన్నారు.
10యాజకుడైన యెహోయాదా యెహోవా మందిరంలో ఉన్న దావీదు ఈటెలనూ, డాళ్లనీ శతాధిపతులకు అందించాడు.
11కాబట్టి కాపలా కాసే వారు తమ చేతుల్లో ఆయుధాలతో నిలిచారు. వారు రాజు చుట్టూ మందిరం కుడి వైపునుండి ఎడమ వైపు వరకూ మందిరానికీ బలిపీఠం వేదికకీ సమీపంలో నిలబడ్డారు.
12అప్పుడు యెహోయాదా యువ రాజు యోవాషుని బయటకు తీసుకు వచ్చాడు. అతని తలపై కిరీటం పెట్టారు. అతని చేతుల్లో ధర్మశాస్త్ర ప్రతిని ఉంచారు. తరువాత వారు అతనికి పట్టాభిషేకం చేసారు. అంతా చప్పట్లు కొట్టి "రాజు చిరకాలం జీవించాలి" అంటూ నినాదాలు చేశారు.
13కాపలా కాసే వాళ్ళూ, ఇంకా ప్రజలందరూ చేస్తున్న శబ్దాలు అతల్యాకు వినిపించాయి. అప్పుడు ఆమె యెహోవా మందిరం దగ్గర ఉన్న ప్రజల దగ్గరికి వచ్చింది.
14రాజు సంప్రదాయ పద్ధతిలో స్తంభం పక్కన నిలబడి ఉండటమూ, అధికారులూ, బూరలు ఊదేవాళ్ళూ రాజు దగ్గర నిలబడి ఉండటమూ చూసింది. దేశ ప్రజలందరూ బూరలు ఊదుతూ సంబరాల్లో మునిగి ఉండటం చూసింది. అప్పుడామె తన బట్టలు చించుకుని "రాజ ద్రోహం! రాజ ద్రోహం!" అంటూ కేకలు పెట్టింది.
15అప్పుడు యాజకుడైన యెహోయాదా సైన్యంలోని శతాధిపతులకు ఇలా ఆజ్ఞ ఇచ్చాడు. "ఆమెను సైనికుల వరుసల్లోనుండి బయటకు తీసుకు రండి. ఆమె సహాయకులెవరైనా ఆమెతో వస్తే వాళ్ళను కత్తితో చంపండి." అతడు అంతకుముందు "యెహోవా మందిరంలో ఆమెను చంపవద్దు" అని వాళ్ళను ఆదేశించాడు.
16కాబట్టి వారు ఆమెకు దారి ఇచ్చారు. రాజ గృహంలోకి గుర్రాలు వచ్చే దారిగుండా ఆమెను పోనిచ్చారు. ఆమె బయటకు రాగానే ఆమెను పట్టుకుని చంపేశారు.
17అప్పుడు యెహోయాదా "ప్రజలు యెహోవాకి చెందిన వారు" అంటూ దేవుని పేర రాజుతో, ప్రజలతో నిబంధన చేయించాడు. అలాగే రాజుకీ ప్రజలకీ మధ్య ఒక నిబంధన చేయించాడు.
18కాబట్టి దేశంలోని ప్రజలంతా బయలు దేవుడి గుడికి వెళ్ళారు. దాన్ని ధ్వంసం చేసారు. బయలు గుడిలో బలిపీఠం వేదికలనూ, విగ్రహాలనూ నేలమట్టం చేశారు. బయలు దేవుడికి పూజారి అయిన మత్తాను అనేవాణ్ణి బలిపీఠం ఎదుట చంపి వేశారు. అప్పుడు యాజకుడైన యెహోయాదా యెహోవా మందిరాన్ని కాపలా కాయడానికి మనుషులను నియమించాడు.
19యెహోయాదా శతాధిపతులనూ, కేరేతీయులనూ, కావలి వారిని ఇంకా ప్రజలందర్నీ పిలిపించాడు. వారు యెహోవా మందిరంలో ఉన్న రాజుకు కావలిగా ఉన్న వారి ద్వారం గుండా రాజగృహానికి తీసుకు వచ్చారు. అప్పుడు రాజు సింహాసనంపై కూర్చున్నాడు.
20కావలి వారు అతల్యాను రాజగృహం దగ్గర కత్తితో చంపారు. చంపిన తరువాత పట్టణం అంతా ప్రశాంతంగా ఉంది. దేశంలో ప్రజలంతా సంతోషించారు.
2 rajulu 11 - indian revised version (IRV) - telugu -2019
2 rajulu 11
1ahajya talli atalyaaki tana koduku chanipoyadani telisindi. appudu aame raakumaarulanandarinii hatamaarchindi.
2yehoramu raju koothuruu ahajyaki sodari ayina yehosheba ahajya kodukullo okadaina yovashunu hatamaina raakumaarulatoe kuudaa chavakunda vaeru chesi athani aayaatho sahaa atanni dachipettindi. aame vaarini padaka gadilo atalya kantapadakunda unchindi.
3deshaanni atalya paripaalistuu unnappudu aaru samvatsaraalu yehova mandiramlo rahasyamgaa atanni daachi unchaaru.
4edo samvatsaramlo yaajakudaina yehoyada kaapalaadaarula paina, kereeteeyulu ani piliche samrakshakula paina unde anekamandi sataadhipatulanu pilipinchaadu. vaaru vachinappudu vaallanu yehova mandiram loki teesukuvellaadu. atadu vaallatho oppandam chesukuni yehova mandiramlo vaallatho oka pramaanam cheyinchaadu. aa taruvaata vaallaku yuva rajunu chuupimchaadu.
5vaallatho ilaa annadu. "meeru cheyalsindemitante meelo vishraanti dinam paricharya kosam vache vaaru moodu brundaalai oka brundam raju intiki kapalaga undaali.
6maro brundam sur gummam daggara maro brundam mandiram venuka unna dwaram daggara undaali. ilaa meeru mandiraanni bhadraparachaali.
7ika vishraanti dinam paricharya laeni vaaru rendu brundaalugaa raju unna yehova mandiraaniki kapala kayali.
8meelo prati okkaruu chetilo aayudhaalu patti raju chuttu kanchela undaali. evadainaa mee panktulloki chochukuni vaste, vaanni champeyandi. raju inta bayata sancharistunnappudu meeru athani daggara undaali."
9yaajakudaina yehoyada sataadhipatulaku ichina aadesaalanu vaaru tucha tappaka paatinchaaru. prati okkaruu tana manushulanu teesukuni yaajakudaina yehoyada daggariki vachaaru. paricharya chesevallu, vishraanti dinam paricharyanu aapi vesina vaalluu vaarilo unnaaru.
10yaajakudaina yehoyada yehova mandiramlo unna daaveedu eetelanuu, daallanee sataadhipatulaku andinchaadu.
11kabatti kapala kase vaaru tama chetullo aayudhaalatho nilichaaru. vaaru raju chuttu mandiram kudi vaipunundi edama vaipu varakuu mandiraanikii balipeetam vedikakee sameepamlo nilabaddaaru.
12appudu yehoyada yuva raju yovashuni bayataku teesuku vachaadu. athani talapai kireetam pettaaru. athani chetullo dharmasastra pratini unchaaru. taruvaata vaaru ataniki pattabhishekam chesaru. antaa chappatlu kotti "raju chirakaalam jeevinchaali" antuu ninaadaalu chesaru.
13kapala kase vaalluu, inka prajalandaruu chestunna sabdaalu atalyaaku vinipinchaayi. appudu aame yehova mandiram daggara unna prajala daggariki vachindi.
14raju sampradaaya paddhatilo stambham pakkana nilabadi undatamuu, adhikaaruluu, booralu oodevaalluu raju daggara nilabadi undatamuu chusindi. desha prajalandaruu booralu oodutuu sambaraallo munigi undatam chusindi. appudame tana battalu chinchukuni "raja droham! raja droham!" antuu kekalu pettindi.
15appudu yaajakudaina yehoyada sainyamlooni sataadhipatulaku ilaa aagna ichadu. "aamenu sainikula varusallonundi bayataku teesuku randi. aame sahayakulevaraina aametho vaste vaallanu kattito champandi." atadu antakumundu "yehova mandiramlo aamenu champavaddu" ani vaallanu aadesinchaadu.
16kabatti vaaru aameku daari icharu. raja gruhamloki gurraalu vache darigunda aamenu ponichaaru. aame bayataku ragane aamenu pattukuni champesaru.
17appudu yehoyada "prajalu yehovaki chendina vaaru" antuu devuni paera rajutho, prajalatho nibandhana cheyinchaadu. alaage rajuki prajalakee madhya oka nibandhana cheyinchaadu.
18kabatti desamloni prajalantaa bayalu devudi gudiki vellaaru. daanni dhwamsam chesaru. bayalu gudilo balipeetam vaedikalanuu, vigrahaalanuu nelamattam chesaru. bayalu devudiki poojaari ayina mattaanu anevaanni balipeetam eduta champi vaesaaru. appudu yaajakudaina yehoyada yehova mandiraanni kapala kaayadaaniki manushulanu niyaminchaadu.
19yehoyada sataadhipatulanuu, keretheeyulanuu, kaavali vaarini inka prajalandarni pilipinchaadu. vaaru yehova mandiramlo unna rajuku kaavaligaa unna vaari dwaram gunda raajagruhaaniki teesuku vachaaru. appudu raju simhaasanampai kuurchunnaadu.
20kaavali vaaru atalyaanu rajagruham daggara kattito champaaru. champina taruvaata pattanam antaa prasaantamgaa undi. desamlo prajalantaa santoshinchaaru.